Stap net…jy sal later fantasties voel! | goeienuusloli
Stap net…jy sal later fantasties voel
So, ek het altyd in Jo’burg gestap. Vroeg oggend, laai die kids af by die skool, parkeer jou kar en weg is jy. (Noudat ek daaraan dink besef ek, ek was net so bang vir die Jo’burg girls soos die Nellie clan, maar nou ja. (Hoekom? Lees meer hier)
Stap is nie vir almal nie, party mense dink dis net vir die ouer brigade.
jy kry nie sommer seer nie
en jy ‘connect’ met jou omgewing en gemeenskap.
Ek doen dit omdat die lug lekker ruik. (Ja, self in Jhb kon mens die bloeisels ruik of die Denne penne) In Nelspruit is daar ander reuke…watch this space.
Maar nou ja, die artikel gaan eintlik oor stap. Ek het pas weer begin en is beslis oortuig om aan te hou. Liewe leser, jy kan ook!
Begin net weer, of vir die eerste keer!!!!
Ek het vir twee dae alleen gestap, toe bel ‘n mamma my wat my padlangs gesien het. Wonderwerke gebeur, en nou het ek ‘n stap maat! Kry een, of begin alleen. Of sluit aan by Walk for life , doen dit net.
As jy eers in jou ritme is, is daar niks so lekker soos die klank van jou tekkie op die teer en die klop van jou hart in jou oor…natuurlik saam met die gesuis van die karre wat verby steek, of die voëltjies wat tjirp…en die swart man wat skree. ( mens kry meer begrip vir die man op straat as jy saam hom loop!)
Beste van als, jy sal later fantasties voel. Ek belowe. Die endorphins kick in, en jou hart vra: “Waar was jy al hierdie tyd?”
Tweede beste van als, jou gees klop weer met skrywer idees wat sê..”Probeer nog ‘n keer.”
11 comments on “Stap net…jy sal later fantasties voel!”
Ware woorde. Ai, ek moet hierdie lyf weer in rat kry!
Ek sê weer….STAP net, jy sal later fantasties voel!
Terug pieng: Bergland wen Spur Mpumalanga Mountainbike Challenge 2012 « goeienuusloli
Ek het nou die pas afgelope langnaweek so ‘n bietjie daar in jou wêreld kon gaan stap, en dit was bitterlik baie lekkerder as hier in die blink liggies. Kan iemand net vir my beduie waar steek julle die gelykpad weg?
Dit, was die ‘gelyke’ pad !!!
En die reuk? Is die lug nie ook super fantastiesimo nie?
Skoon lug wat ruik na bloeisels. Uitsigte om oor verse te skryf. Voëlgesang. Dit is alles daar, en as my bene nie soos ‘n ander ou s’n gevoel het en my asem nie so gejaag het nie so ek dit selfs meer kon waardeer.
Dankie liewe Plasie!!!!
Jy maak my sommer vanvooraf lieries!!!! Ek sê weer….hou net aan stap! Jy sal later fantasties voel!!!!!!
Ek is mal oor stap. My stap-ervaring is net totaal anders. Sien, ek kan ‘n hele uur en langer stap en dan is die kans daar dat nie een voertuig by my verby kom nie, selfs al stap ek langs die grootpad! Nou die dag was hier chaos! ‘n Hele spitsverkeer! Ek dink daar het 5 motors verby gekom! auch
Dit is baie snaaks. Ek dog ék bly op ‘n dorp!
ek bly ver ver ver van ‘n dorp af…..
This entry was posted on September 18, 2012 by Loli Pretorius in Nelspruit Nou,Oefening...stap,Tips,Vrouens and tagged endorphines, exercise, gemeenskap, hart, idees, Jo'burg, klop, Nellies, Nelspruit, oefening, skrywer, stap, straat, tekkie, verniet, Walk for life.